Anelastidius

Anelastidius er en slekt av biller som ligner smellere (Elateridae). Det er bare kjent én art.

Utseende 
Små (3,7-6 millimeter), slanke, matte, brunrøde råtevedbiller. Antennene er noe over halvparten så lange som kroppen, tynne og trådformede. Hodet er avrundet trapesformet. Pronotum er rundet, noe bredere enn langt, bakhjørnene tilbaketrukne, dette blir forsterket av at bakkanten er innbuktet like innenfor bakhjørnene. Dekkvingene er jevnbrede med litt utydelieg punktatriper.

Levevis 
De fleste artene har larver som lever i død ved, men enkelte larver graver i jorden og lever på planterøtter. Denne arten har blitt funnet på død ved av mange treslag, både bartrær og løvtrær, men detaljene i biologien er ikke kjent. De voksne billene er nattaktive.

Utbredelse 
Arten er for det meste utbredt i Spania, forekommer også i Pyreneene i Frankrike. Videre er den utbredt sørover i Afrika.

Systematisk inndeling  

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien råtevedbiller (Eucnemidae) Eschscholtz, 1829
 Underfamilien Macraulacinae Fleutiaux, 1922
 Stammen Anelastidini Muona, 1993
 Slekten Anelastidius Jacquelin du Val, 1863
 Anelastidius feisthameli (Graells, 1847)

Eksterne lenker 
 Bilde av Anelastidius feisthameli
 Anelastidius feisthameli på GBIF
 Fauna Europaea Web Service - Anelastidius feisthameli
 

Biller formelt beskrevet i 1847
Dyr formelt beskrevet av Pierre Nicolas Camille Jacquelin du Val
Dyr formelt beskrevet av Mariano de la Paz Graells y de la Agüera
Spanias insekter
Råtevedbiller